22/09/2022 | Administración LocalMunicipal
Narón
Servizo Sociocomunitario
Aprobación definitiva do Regulamento de réxime interior das escolas infantís municipais

Aprobado inicialmente polo Pleno do Concello de Narón, na sesión de data 28 de xullo de 2022, o “Regulamento de réxime interior das escolas infantís municipais” e unha vez sometido este acordo a información pública e audiencia ós interesados por período de trinta días hábiles mediante edicto publicado no Boletín Oficial da Provincia nº 146, de data 3 de agosto de 2022, sen que se producira ningunha reclamación nin suxestión, de conformidade co disposto no artigo 49 c) da Lei 7/1985, de 2 de abril, Reguladora das Bases do Réxime Local, enténdese definitivamente aprobado, procedéndose á publicación íntegra do seu texto de acordo co establecido no artigo 70.2 da citada Lei. O presente regulamento entrará en vigor unha vez transcorrido o prazo de quince días hábiles desde a publicación definitiva do seu texto íntegro no Boletín Oficial da Provincia, de conformidade co establecido no artigo 70.2 en relación co artigo 65.2 da Lei Reguladora das Bases do Réxime Local. O texto íntegro do Regulamento aprobado definitivamente é o seguinte: 1. Obxecto 2. Normativa aplicable 1. Datos identificativos dos centros 2. Titularidade 3. Autorizacións 4. Tipo de xestión 1. Definición 2. Obxectivos das escolas 3. Capacidade 4. Calendario e horarios de funcionamento 5. Servizos básicos que ofertan as escolas 6. Sistemas de admisión e baixas 7. Procedemento de ingreso 8. Causas de baixas 9. Período de adaptación 10. Réxime de saídas 11. Horario de visitas 1. Organización interna 2. Procedemento para substitucións e imprevistos do persoal 1. Organigrama das escolas 2. Estrutura organizativa 3. Relación de persoal 4. Dereitos e obrigas do persoal 5. Funcións e responsabilidades de cada persoa.1. Dereitos dos/das nenos/as 2. Normas de funcionamento 1. Normas de saúde 2. Normas de hixiene persoal 3. Normas de alimentación 4. Normas de vestiario 5. Normas de convivencia 6. Uso das dependencias e do material 7. A lingua 8. Fomento da igualdade entre nenos e nenas 1. Dereitos e obrigas dos/das pais/nais, titores/as e representantes legais 2. Participación e relación cos/coas pais/nais, titores/as ou representantes legais 3. Instrumentos de información para as familias 1. Matrícula 2. Pago da taxa 3. Réxime de actualización de prezos 4. Forma e período do pago 5. Documento xustificativo 6. Ausencias/vacacións 1. Medidas de seguridade e hixiene As escolas infantís municipais de Narón son unhas escolas dedicadas a nenos e nenas de 0-3 anos para cubrir as necesidades educativo-sociais existentes na actualidade, pretendendo axudar á conciliación da vida laboral e familiar de todos aqueles pais e nais que teñen fillos en idades temperás (0 a 3 anos). O presente regulamento ten por obxecto a regularización do servizo de escola infantil (0-3 anos, primeiro ciclo de educación infantil) como servizo social e educativo, proporcionando ao neno e á nena unha educación escolar acorde coas súas necesidades, valéndose das técnicas pedagóxicas máis idóneas e enmarcando a educación no ámbito cultural do que o/a neno/a forma parte. · Lei 13/2008, do 3 de decembro, de servizos sociais de Galicia · Decreto 254/2011, do 23 de decembro, polo que se regula o réxime de rexistro, autorización, acreditación e inspección dos programas e dos centros de servizos sociais. · Decreto 329/2005, do 28 de xullo, polo que se regulan os centros de menores e os centros de atención á infancia. · Decreto 330/2009, do 4 de xuño, polo que se establece o currículo de educación infantil. · Decreto 148/2014, do 6 de novembro, polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento. · Real decreto 476/2013, do 21 de xuño polo que se regulan as condicións de cualificación e formación que deben posuír os mestres dos centros privados de educación infantil e de educación primaria, art.2.2 (BOE núm.167, do 13 de xullo). · Real decreto 132/2010, do 12 de febreiro, polo que se establecen os requisitos mínimos de centros que impartan as ensinanzas do primeiro e segundo ciclo da educación infantil, a educación primaria e a educación secundaria. · Lei 17/2011, do 5 de xullo, de seguridade alimentaria e nutrición. · Decreto 245/2003, do 24 de abril, polo que se establecen as normas de seguridade nos parques infantís. · Ordes anuais polas que se regulan as axudas ás escolas infantís. CAPITULO I. DATOS DO CENTRO NOME DO CENTRO: Escola Infantil Municipal da Gándara Enderezo: rúa Bispo Argaya, esquina Catro Camiños S/N. A Gándara ( Narón) Teléfono e fax: 981 397 232/672 205 524/672 205 515 Enderezo electrónico: eimgandara@gmail. com Web: http://www.naron.es/web/cat/gal/concello/escuelas_infantis/DIRECTORA: Diana Riola Busto NOME DO CENTRO: Escola Infantil Municipal da Solaina Enderezo: rúa Alexandre Bóveda nº 1. A Solaina ( Narón) Teléfono e fax: 981383332/647472047 Enderezo electrónico: eimsolaina@gmail. com Web: http://www.naron.es/web/cat/gal/concello/escuelas_infantis/DIRECTORA: Belén Romero Cal NOME DO CENTRO: Escola Infantil Municipal de Piñeiros Enderezo: estrada de Castela nº 501-503. Piñeiros ( Narón) Teléfono e fax: 981397227/647472119 Enderezo electrónico: eimpineiros@gmail. com Web: http://www.naron.es/web/cat/es/ayuntamiento/escuelas_infantilesDIRECTORA: Daniel Lucian Jafar Argemi Codeseira ENTIDADE TITULAR: Concello de Narón NIF: P-XXXXXXXXX REPRESENTANTE LEGAL: alcaldesa/alcalde presidenta/e do Concello de Narón EIM da Gándara: E-1184 C-004 EIM da Solaina: E-1184 C-001 EIM de Piñeiros: E- 1184 C-002 Data do permiso de inicio de actividades: EIM da Gándara: PIA: 09/11/2007 EIM da Solaina: PIA: 22/12/2004 EIM de Piñeiros: PIA 01/12/2005 Indirecta A escola infantil é un equipamento diúrno de carácter educativo e asistencial, dirixido ao sector infantil da poboación de ata 3 anos de idade, tendo por obxecto o desenvolvemento harmónico e integral dos/as nenos/as, realizando ademais un importante labor de apoio á función educativa da propia familia á vez que se facilita o acceso dos pais/nais ao mundo laboral. As escolas infantís municipais teñen por obxectivo facilitar ás/aos menores de 0 a 3 anos, contextos de acción e interacción cos iguais e con adultos, nun contorno rico en estímulos e afectos, que lles proporcionen seguridade. Constitúen un marco idóneo para o desenvolvemento integral de todas as potencialidades dos nenos e das nenas: físicas, intelectuais, sociais, afectivas e de comunicación. A partir dun proceso educativo intencional e de calidade, as EIM contribúen a que os nenos e as nenas vaian construíndo a súa personalidade e identidade, os seus valores, a súa imaxe do mundo e establezan novos afectos e relacións con outras persoas. a) Coñecer o seu propio corpo e o das outras persoas, as súas posibilidades de acción e aprender a respectar as diferenzas. b) Observar e explorar o seu contorno familiar, natural e social. c) Adquirir progresivamente autonomía nas súas actividades habituais. cd) Desenvolver as súas capacidades afectivas. e) Relacionarse cos demais e adquirir progresivamente pautas elementais de convivencia e de relación social, así como exercitarse na resolución pacífica de conflitos. f) Desenvolver habilidades comunicativas en diferentes linguaxes e formas de expresión. g) Iniciarse nas habilidades lóxico-matemáticas e achegarse á lingua escrita como medio de comunicación, información e gozo. h) Sentir o xesto, o movemento e o ritmo como recursos para a expresión e a comunicación. i) Achegar, na medida das súas posibilidades, o uso das tecnoloxías da información e da comunicación. j) Facilitar a integración dos/as nenos/as con necesidades educativas especiais. k) Promover a conciliación da vida familiar e laboral a través da cooperación cos pais/nais/titores/as ou representantes legais. A Escola Infantil Municipal da Gándara conta con 6 unidades e 82 prazas autorizadas distribuídas en:  2 aulas de 0/1 anos. 8 +8 prazas  2 aulas 1/2 anos. 13+13 prazas  2 aulas 2/3 anos.20+20 prazas A Escola Infantil Municipal da Solaina conta con 6 unidades e 82 prazas autorizadas distribuídas en:  2 aulas de 0/1 anos. 8 +8 prazas  2 aulas 1/2 anos. 13+13 prazas  2 aulas 2/3 anos. 20+20 prazas A Escola Infantil Municipal de Piñeiros conta con 6 unidades e 82 prazas autorizadas distribuídas en:  2 aulas de 0/1 anos. 8 +8 prazas  2 aulas 1/2 anos. 13+13 prazas  2 aulas 2/3 anos. 20+20 prazas Reservarase unha praza por cada grupo de idade para aqueles casos que, previo estudio e informe favorable dos servizos sociais comunitarios, se consideren de emerxencia. No caso de ter un/unha menor con necesidades especiais de atención educativa -NEAE- ocuparase dobre praza. Poderán integrarse nenos/as con necesidades educativas especiais sempre que as condicións estruturais ou doutra índole sexan as axeitadas ás súas necesidades. No caso de non existir demanda suficiente para formar un ou varios grupos do mesmo nivel de idade, os nenos e nenas poderán ser agrupados conforme á seguinte proporción:  Grupos formados por nenos e nenas de ata 2 anos de idade: 1/10.  Grupo formados por nenos e nenas de idades comprendidas no tramo 0-3: 1/15 Poderanse crear outras redistribucións e ratios segundo a lexislación vixente e autorizadas polo Servizo de Inspección de Familia e Menores. As nosas escolas infantís atópanse abertas todo o ano de luns a venres de 7:30 a 20:00 horas de maneira ininterrompida, coas excepcións que se dirá. Os centros permanecerán pechados segundo calendario laboral os días festivos nacionais, autonómicos, locais, Noiteboa, fin de ano, e o Día do Ensino. As familias serán avisadas dos días de peche das escolas mediante entrega en circular escrita no momento da solicitude de información/matrícula do/da seu/súa fillo/a (variando estes días cada ano lectivo). Tanto o calendario anual como o horario de apertura e peche figurará no taboleiro de anuncios das EIM. No caso de que as prazas da xornada de tarde non acaden un mínimo para crear unha unidade internivelar (15 nenos/as 0-3 anos) o Concello de Narón resérvase a posibilidade de que a xornada de tarde se realice nunha única escola, ou en dúas escolas, segundo a demanda. Durante o mes de xullo, cando non haxa demanda suficiente para crear unha unidade internivelar (15 nenos/as de 0 a 3 anos), o horario das EIM será de 7.30 ás 16:30 horas, agás unha das escolas que permanecerá aberta ata as 20:00 horas. As/os nenas/os doutras escolas serán atendidas/os na que permaneza aberta. Durante o mes de agosto, poderá acordarse a apertura dun só centro cando a falta de demanda suficiente o requira, e manterase aberto cando o nivel de ocupación do centro supoña un mínimo que permita realizar os axustes derivados das reducións de horarios e asistencias e sempre que a demanda sexa suficiente para crear unha unidade internivelar (15 nenos/as de 0 a 3 anos). O persoal de referencia poderán ser profesionais das outras escolas. Coa finalidade de poder ofrecer aos nenos e ás nenas continuidade nas súas rutinas e acompañamento do persoal educador de referencia, o mes de vacacións dos nenos e das nenas será xullo ou agosto. En todo caso, o Concello de Narón poderá introducir modificacións atendendo a criterios de necesidade do servizo, e recursos dispoñibles.4.1. Xornada As persoas usuarias dentro do horario de apertura do centro, terán que optar por xornada completa continuada, xornada partida, ou por media xornada de mañá ou tarde, sen comedor. A opción farase constar na solicitude e manterase para todo o curso, salvo circunstancias sobrevidas debidamente acreditadas, que xustifiquen a necesidade de modificación da opción elixida inicialmente, e exista praza dispoñible na opción solicitada. Poderase solicitar unha segunda opción de xornada para o suposto de que non haxa praza dispoñible na primeira solicitada. · A xornada completa continuada terá unha duración máxima de 8 horas: - Inicio: entre 7:30 e 9:30 horas - Fin: entre 15:30 e 17:30 horas · A xornada completa partida terá unha duración máxima de 8 horas: Mañá: - Inicio: entre 9:00 e 9:30 horas - Fin: entre 13:00 e 13:30 horas Tarde: - Inicio: entre 15:30 e 16:00 horas - Fin: entre as 19:30 e 20:00 horas · A media xornada poderá ser de mañá ou de tarde: Mañá: - De 9:00 a 13:00 horas - De 9:30 a 13:30 horas Tarde: - De 15:30 a 19:30 horas - De 16:00 a 20:00 horas Entenderase por hora extraordinaria, aquela que non forme parte da xornada ordinaria habitual pola que optase na solicitude. Non se poderán facer horas extraordinarias diarias de maneira permanente. Cando con carácter ordinario na opción de media xornada, se estivese a facer unha ou máis horas extraordinarias diarias nun período dun mes, a xornada deberá pasar, de media a completa, sexa partida ou continuada. A permanencia dos/as menores nas EIM, con carácter xeral, non pode superar as 8 horas diarias dentro da xornada pola que opte, agás cando por circunstancias excepcionais e debidamente xustificadas a/o nena/o teña que permanecer un tempo superior, que será autorizada pola Comisión de Valoración. Aínda que as EIM permanezan abertas todo o ano os nenos e as nenas non poderán asistir máis que 11 meses; é dicir, deberán dispoñer dun mes de vacacións mínimas, obrigatorias. En casos excepcionais e debidamente xustificados poderase admitir a asistencia do/a neno/a os 12 meses. En tales circunstancias deberán formular solicitude cunha antelación mínima dun mes que será estudada e, se procede, autorizada pola Comisión de Valoración. O mes 12 de asistencia dun neno/a será aboado pola familia, a Xunta de Galicia subvenciona a atención educativa de 11 meses ao ano. As escolas infantís contan cun proxecto educativo propio que se axusta na súa estrutura ao Decreto 330/2009 polo que se establece o currículo da educación infantil na Comunidade de Galicia. Atenden todas as facetas relativas ao desenvolvemento afectivo, ao movemento e aos hábitos de control corporal, ás manifestacións da comunicación e linguaxe, ás pautas elementais de convivencia e relación social, así como ao descubrimento das características físicas e sociais do contorno no que viven os nenos/as. Os centros incorporan o uso das novas tecnoloxías de modo que os/as alumnos/as e os/as educadores/as se familiaricen e poidan aproveitar os recursos pedagóxicos que ofrecen estes novos procedementos. Préstase tamén unha atención especial á aprendizaxe do idioma galego, mediante metodoloxías que facilitan a inmersión lingüística, co obxectivo de conseguir fluidez comunicativa en todas as áreas, co fin de lograr a normalización lingüística. Os centros desenvolven unha educación personalizada, que inclúe un aspecto individualizador: edúcase a persoas concretas, con características e necesidades particulares; presenta, así mesmo, un carácter de integración: edúcase á persoa completa, evitando a parcelación dos coñecementos, os procedementos e os valores. O/a alumno/a, nas súas características individuais e na súa totalidade persoal, é o referente último da educación. Cada escola conta con persoal de cociña propio. Dende as escolas infantís, facemos unha proposta de menús saudables, concibida como unha aposta de saúde para o futuro, pois un estilo de vida saudable na infancia é determinante do estado de saúde ao longo da vida. Os menús son supervisados por persoal técnico en Dietética e Nutrición, e son expostos no taboleiro de anuncios cunha semana de antelación. Estes menús son equilibrados e programados de tal xeito que inclúen unha combinación variada de alimentos tanto para satisfacer as necesidades nutricionais neste grupo de idade como para evitar o desequilibrio e a monotonía do menú. As familias disporán dunha relación mensual dos menús previstos, os cales proporcionan unha dieta sa, equilibrada e axeitada para os distintos grupos de idade. Respectaranse e teranse presentes os hábitos e costumes que as nenas e o nenos traian da casa. O proceso será compartido coas familias A atención será o máis individualizada posible: as nenas e os nenos que necesiten máis atención e axuda, serán atendidas/os por quendas. A escola conta cos seguintes horarios para este servizo:  Almorzo: de 7:30 ata as 8:30 h  Comida: de 12:00 a 14:00 h  Merenda: de 17:00 a 18:00 h Aquelas persoas solicitantes que teñan concedida praza sen servizo de comedor poderán facer uso deste servizo en días soltos solicitándoo con antelación suficiente sempre que xustifiquen a súa necesidade, e aboen o prezo estipulado do servizo e da hora extraordinaria correspondente, de ser o caso. Os/as nenos e nenas usuarios/as fixos de comedor e merenda que no vaian a utilizar o servizo deberán avisar con antelación, en todo caso antes das 9:00 horas da mañá do mesmo día. As familias deberán presentar na EIM informes médicos no caso en que o neno/a padeza algunha alerxia ou enfermidade pola inxestión dalgún tipo de alimento. Este servizo préstase para nenos/as de 0-1 anos, traendo as familias o leite e os cereais, segundo as súas necesidades. Para o resto dos nenos/as non se distribuirán alimentos das propias persoas usuarias, agás necesidades específicas daquelas que sexan alérxicas, ou por outras circunstancias excepcionais. Enténdese por horario ampliado a atención aos/ás nenos/as por parte do centro polo menos durante 9 ou 10 horas diarias ininterrompidas. Non obstante, evitarase que o/a neno/a prolongue a súa estancia no centro máis de 8 horas diarias, agás que circunstancias excepcionais, que deberán en todo caso xustificarse, o determinen. A familia que utiliza por causas xustificadas un horario ampliado, as horas a maiores serán aboadas polas familias. Son aquelas non incluídas no currículo educativo que axudan a complementar a educación/formación e son impartidas por persoal especialista externo á escola, de ser o caso, con custo engadido que aboarán as familias e que terán carácter voluntario. A terceira lingua, Inglés, poderá ser ofertada sempre que exista demanda suficiente. As EIM poderán levar a cabo actividades extraescolares nas que participarán conxuntamente as familias e os nenos/as. No caso de ofertarse actividades extraescolares terán lugar fóra do horario lectivo e terán un custo á parte que será aboado polas familias, de ser o caso. a) Que a nena ou o neno teña nacido no momento de presentación de solicitude. b) Idade do/a neno/a: · Idade mínima: ter cumpridos 3 meses na data de inicio do curso (1 de setembro). · Idade máxima: non ter cumpridos 3 anos de idade a 31 de decembro do ano en que se solicita a praza. Non obstante, poderá flexibilizarse o requisito de idade para aqueles/as nenos/as con necesidades específicas de apoio educativo (NEAE) susceptibles de integración. Para iso, presentarase un informe do equipo de orientación específico o dunha entidade pública especializada no que se acredite a necesidade e será solicitada pola familia a flexibilización á Dirección Xeral de Familia da Xunta de Galicia. A dirección da escola informará sobre se dispón ou non dos recursos estruturais, materiais e humanos adecuados. A orde na adxudicación das prazas será a establecida no artigo 7 deste regulamento. Para tramitar a baixa definitiva dun/dunha alumno/a na escola, solicitarase antes do día 15 do mes, mediante presentación de escrito, no Rexistro municipal, na sede electrónica, ou en calquera dos lugares e rexistros establecidos nos artigos 14.1 e 16.4 da Lei 39/2015, do 1 de outubro, do procedemento administrativo común das administracións públicas, utilizando o formulario normalizado dispoñible na sede electrónica do Concello de Narón. No caso de non facelo así, cobrarase o mes correspondente completo, de ser o caso. A escola resérvase o dereito de admisión e o dereito á non renovación ou nova matriculación do alumnado que non respectasen a normativa do centro ou os que non asinen a aceptación da mesma no momento de formalizar a matrícula. A documentación necesaria para formalizar a matrícula será a seguinte: a) Documentación a presentar no Concello de Narón:  Documento de matrícula asinado pola familia: pai, nai, titor/a ou representantes legais (documento de matrícula + cota asinada + xornada e horario asinado).  Documento actividade laboral de pai/nai/ titor/a autorizado/a.  Certificado/Informe médico + tarxeta de vacinación actualizada do/a menor.  Impreso de domiciliación bancaria para o pago de tributos (modelo T-TES-02)  Todos aqueles documentos que se consideren precisos para o expediente. b) Documentación de admisión a presentar na escola infantil:  Ficha de datos con sinatura de ter recibido información (resumo de Normas de funcionamento) e aceptar o presente Regulamento de réxime interior municipal das escolas, días de peche, saídas, simulacros, etc.  Fotocopia do DNI dos proxenitores, titores/as ou representantes legais  Fotocopia do libro de familia onde apareza rexistrado/a o/a neno/a, ou outro documento que acredite oficialmente a situación familiar.  Certificado/Informe médico + tarxeta de vacinación actualizada + informe de posibles alerxias + tarxeta sanitaria do/a menor.  Autorización xeral para tratamento de datos, audiovisuais, etc., asinada polos pais/nais, titores/as e representantes legais do/a neno/a.  Formulario/entrevista cuberta.  4 fotos tamaño carné do/a neno/a.  Co obxecto de darlles continuidade ás prazas adxudicadas no curso anterior, as/os nenas/os que ingresen nas EIM antes do 1 de febreiro de cada curso, terán dereito á renovación de praza, sempre que continúen a reunir os requisitos, e presenten a solicitude dentro do prazo establecido. Para renovar a praza deberán cubrir o modelo normalizado facilitado polo Concello, coa actualización dos documentos correspondentes e datos económicos, sanitarios, sociais, de empadroamento, e outros que procedan.  Poderá reservarse praza nun centro diferente, xustificando cambio de domicilio e/ou lugar de traballo, ou cando no ano anterior houbera optado polo dito centro e non obtivese praza neste, sempre e cando existan prazas suficientes unha vez realizadas as renovacións da propia escola.  Non poderá renovar praza quen no momento de realizar a solicitude, manteña mensualidades impagadas de calquera curso.  Os/as nenos e nenas que non renoven durante o prazo establecido, perderán a prioridade e a súa solicitude terá a consideración de NOVO INGRESO.  Se algún/ha alumno/a con dereito a renovación, incumpre o pago da taxa mensual correspondente aos servizos básicos demandados que aboarán as familias (comedor, merenda, horario amplo, horas extras,.), perderá a praza na escola, aínda que teña a reserva de praza actualizada para o curso seguinte, xa que se considera incumprimento da normativa; isto quere dicir, que calquera alumno/a, chegado o mes de renovación da matrícula (febreiro) decide darse de baixa, ou non paga os servizos básicos dalgún dos meses posteriores (excepto o de vacacións), perderá a praza para o curso seguinte, sen prexuízo de solicitar como novo ingreso, sempre que haxa vacantes dispoñibles e tendo en conta que a escola se reserva o dereito de admisión.  Non se establece cota de renovación para a reserva de praza. O prazo de solicitude de novo ingreso será do 1 ao 20 de marzo de cada ano. No caso de que o último día sexa inhábil prorrogarase ata o día seguinte hábil. Terán prioridade na adxudicación de prazas:  As/os fillas/os do persoal que preste servizo nas EIM, cando soliciten a praza para o centro onde prestan servizo a nai, pai, titor/a ou representante legal.  Os/as irmáns e irmás dos nenos e nenas que están na escola.  Terán prioridade as familias empadroadas no Concello de Narón cunha antigüidade mínima de 6 meses antes da solicitude.  A selección das solicitudes efectuarase en función da puntuación acadada segundo a xornada solicitada, e do baremo establecido neste regulamento (anexo I). En primeiro lugar, cubriranse as prazas comezando polas de xornada completa continuada, por orde de puntuación; en segundo lugar, polas solicitudes de xornada partida sen comedor, pola orde de puntuación, e finalmente, as de media xornada de mañá e de tarde, sen comedor, igualmente, por orde de puntuación.  De quedar prazas vacantes terán preferencia as familias empadroadas en Narón que non teñan a antigüidade mínima de 6 meses, que cumpran os restantes requisitos, coa prioridade sinalada no apartado anterior. A continuación, terán preferencia as familias empadroadas en Narón, con independencia da xornada que elixan, por orde de puntuación.  De quedar prazas vacantes, poderán adxudicarse ás familias doutros concellos que cumpran os requisitos, seguindo a orde de prioridade anterior.  As prazas que queden vacantes tras a resolución definitiva de adxudicación de prazas, poderán adxudicarse ás novas solicitudes por rigorosa orde de entrada.  Todos os nenos e nenas que non obteñan praza, quedarán en lista de agarda, non tendo compromiso algún de aceptación da praza no caso de que quedase unha vacante. No caso de non aceptación entenderase que renuncia á praza. a) Ingresos urxentes: para os ingresos urxentes reservarase unha praza por cada grupo de idade para aqueles casos que, previo estudo e informe favorable dos servizos sociais comunitarios, se consideren de emerxencia. Terán a consideración de ingresos urxentes, previo informe de Servizos Sociais, aqueles en que concorran circunstancias socioeconómicas e familiares que requiran unha intervención inmediata. b) Solicitudes fóra de prazo: con carácter excepcional, e acompañadas da xustificación acreditativa da circunstancia que as motiva, poderanse presentar solicitudes fóra do prazo no caso de nacemento, acollemento ou adopción, do/a neno/a con posterioridade a rematar o prazo de presentación de solicitudes. A Comisión de Valoración estará composta por:  O/a alcalde/sa ou o/a concelleiro/a con delegación na materia.  Presidencia: xefatura do Servizo Sociocomunitario municipal.  Vogais: director/a de cada EIM, ou substituto/a, se é o caso.  Unha persoa funcionaria do Servizo Sociocomunitario municipal, que fará as funcións de secretario/a.  O persoal administrativo das EIM.  Un/unha representante da ANPA de cada unha das escolas. As súas funcións, serán:  Garantir o bo funcionamento do proceso de admisión en aplicación deste regulamento.  Valorar as solicitudes de praza nas EIM, consonte o baremo que figure neste regulamento.  Elaborar a listaxe de persoas admitidas e en lista de agarda, conforme o criterio de prioridade de prazas con indicación da puntuación obtida.  Elevar a proposta á concellería delegada para resolución.  Informar as reclamacións que, se é o caso se presenten.  Valorar a permanencia dos/as menores nas EIM, por tempo superior ás 8 horas diarias por circunstancias excepcionais e debidamente xustificadas.  Valorar a asistencia dos menores durante máis de 11 meses ao ano, en casos excepcionais e debidamente xustificados. A matrícula formalizarase por parte dos pais/nais, titores/as ou representantes legais mediante:  Documento oficial asinado polos/as pais/nais titores/as ou representantes legais.  Presentación da documentación sinalada no punto 3.  Unha vez formalizada a matrícula, a familia deberá achegar á escola a documentación complementaria relacionada no punto 3 (sistema de admisión). A escola entregará ás familias, no momento de inicio do curso, a seguinte documentación:  Regulamento de réxime interno do centro onde xa irán especificadas as causas de baixa no caso de impago de cotas.  Información de posibles saídas do recinto da escola no caso de simulacro de evacuación para caso de incendio.  Escrito de confidencialidade dos datos conforme á Lei orgánica de protección de datos.  Información das saídas dos nenos e das nenas fóra do recinto escolar por simulacros.  Documento de verificación da xornada elixida.  Información dos menús.5. Vacacións Coa finalidade de poder ofrecer aos nenos e ás nenas continuidade nas súas rutinas e acompañamento do persoal educador de referencia, o mes de vacacións dos nenos e das nenas será xullo ou agosto. A escola será avisada por escrito con 1 mes de antelación deste período vacacional do neno ou nena. A Xunta de Galicia subvenciona a atención educativa durante 11 meses incluído o mes de agosto. Se un neno ou nena asiste á escola de setembro a xullo (11 meses) e a maiores o mes de agosto, a familia terá que aboar este mes. Se a familia ten vacacións noutro mes distinto e necesita a escola no mes de agosto, a Xunta de Galicia aboará ese mes. · Fin do 1º ciclo de educación infantil. · Solicitude dos/as pais/nais, titores/as, ou representantes legais, con quince días de antelación, presentada no rexistro municipal, na sede electrónica, ou en calquera dos lugares e rexistros establecidos nos artigos 14.1 e 16.4 da Lei 39/2015, do 1 de outubro, do procedemento administrativo común das administracións públicas, utilizando o formulario normalizado dispoñible na sede electrónica do Concello de Narón. · Falta de pagamento das mensualidades durante dous meses consecutivos, ou tres alternos, sen prexuízo de reclamación da débeda polo procedemento legalmente establecido. · Incumprimento das normas do centro que se detallan no presente Regulamento de réxime interno e outras que estableza cada escola infantil. · Por comprobación de falsidade dos datos dos documentos que sexan facilitados polos/as pais/nais, titores/as, ou representantes legais. · Por incompatibilidade e inadaptación do/da neno/a para permanecer na escola infantil. · Por falta de asistencia continuada, durante quince días lectivos continuados ou 30 alternos, sen previo aviso nin causa xustificada. En todo caso, as ausencias xustificadas non poderán ser superiores a 2 meses polo que, transcorrido este prazo, darase de baixa definitiva ou xustificarase a permanencia cos informes preceptivos que correspondan. · Prazas que non se cubriron aos 15 días de iniciarse o curso correspondente sen comunicación expresa por parte da familia, e sen causa xustificada. · Perda da condición de veciño/a de Narón, cando a praza se adquirise por cumprir este requisito, durante o primeiro ano. · Por outras razóns que poidan darse, a proposta da dirección da EIM. A Comisión de Valoración emitirá ditame de fundamentación e resolverá a Alcaldía, ou Concellería Delegada. A asistencia á escola é para os nenos e as nenas un paso importante no camiño que os levará a converterse en adultos. Para moitos deles supón a primeira saída do ámbito familiar: teñen que adaptarse a uns espazos descoñecidos, a ritmos e rutinas novos, a compañeiros e adultos cos que terán que establecer relacións. O período de adaptación é aquel tramo de tempo que dedicamos a vivir cos/coas nosos/as nenos/as todas as rupturas que supón a súa incorporación ao centro educativo, comprendéndoos no que senten e apoiándoos na busca de solucións positivas aos problemas que se dan. É, á vez, un camiño e un proceso; non todos/as os/as alumnos/as o andarán co mesmo ritmo, é algo que teñen que realizar por si mesmos/as, unha conquista persoal e, como tal, hai que valorala. Non ten unha temporalidade fixa; depende de cada neno/a, das súas circunstancias particulares, da capacidade da escola para adaptarse ás peculiaridades e personalidade de cada alumno/a en concreto. A música axúdaos neste período de adaptación a medrar, madurar, afirmarse na súa propia identidade, manifestar de xeito espontáneo os seus sentimentos fronte á escola e a separación familiar, e iniciar, desta maneira, o coñecemento e a adaptación ó mundo exterior. Para facilitar este proceso de adaptación, poderase establecer un horario reducido, que se ampliará de forma progresiva, tendo en conta que acudir por primeira vez á escola en períodos curtos de tempo vai favorecer unha rápida adaptación a esta. · Unhas semanas antes de que comece o curso, farase unha reunión con todos os pais e nais, titores/as ou representantes legais dos nenos/as, que acudirán á escola para explicarlles como vai ser o período de adaptación: actitudes dos/as nenos/as, tempo de permanencia na escola, actitude que manterán os pais/nais, titores/as ou representantes legais e así para favorecer a adaptación. · Ao remate do período de adaptación informarase ás familias como foi este período para o neno/a. · As actividades realizadas neste período son de coñecemento do grupo, e do/a educador/a da escola e demais persoal que traballa no centro. Paseando polas dependencias da escola, aprendendo os nomes dos/as educador/as e dos/as compañeiros/as. Tamén se programarán actividades de coñecemento e creación de vínculos coas familias. Este período de adaptación pódese dar por terminado cando se consiga unha certa estabilidade emocional no grupo, asuman con máis tranquilidade os momentos de separación e reencontro coas familias, así como a totalidade de tempo de estancia no centro. Poden darse situacións de regresión, pero non serán tales se os adultos que conviven con eles (familia e educadores) somos capaces de admitilas e comprendelas, asociándoas a procesos normais do desenvolvemento evolutivo que permiten reelaborar e reforzar situacións aparentemente asimiladas ou interiorizadas. No caso de que a escola realice algunha saída do centro, será avisada por escrito e con antelación a todos/as os/as pais e nais, titores/as e representantes legais, que deberán dar o seu consentimento. No caso de que non consintan a saída, o neno ou nena quedará na escola co resto do persoal, se as saídas son por grupos e, no caso de que sexa unha saída conxunta, non poderán asistir á escola nesa data, xa que a escola permanecerá pechada. Salvo no período de adaptación, e segundo as circunstancias, non se realizarán visitas para evitar o normal funcionamento da actividade das escolas. A escola está formada por:  Persoal de dirección  Persoal de atención educativa  Mestres/as de educación infantil  Educadores/as (técnico superior en Educación Infantil.- TSEI ou equivalente)  Persoal de apoio  Persoal de servizos xerais As EIM contarán co Consello de Centro, órgano colexiado que asumirá a coordinación xeral dos centros, marcando as directrices e adoptando os acordos procedentes, posibilitando, deste xeito, a participación e colaboración de todos os colectivos implicados no funcionamento. Estará composto, como mínimo, polos seguintes membros:  Director/a do centro  Un/ha técnico/a do Concello  Unha persoa representante do persoal educativo  Un/unha administrativo/a das EIM  Unha persoa representante dos/as pais/nais, titores/as ou representantes legais.  Unha persoa responsable política da concellería correspondente, ou persoa en quen delegue.  A persoa coordinadora das EIM As funcións como mínimo serán as seguintes:  Elaborar o proxecto de regulamento de réxime interior.  Elaborar e avaliar a memoria anual de actividades.  Aprobar o proxecto educativo e a programación anual de actividades.  Propoñer á entidade municipal cantas medidas consideren convenientes para mellorar o funcionamento do centro. No caso de que fose preciso cubrir unha baixa, o sistema será sempre en función do tempo que esta dure, e segundo o establecido no prego de contratación, debendo sempre cumprir coa ratio establecida. Terase en conta sempre o persoal propio da escola por ser referente para os menores, ou coñecedor dos protocolos internos e organización do centro. Poderíase contratar a persoal de substitución previa formación e información de protocolos internos, coas titulacións esixidas pola lexislación vixente. As EIM dependen administrativamente da Concellería de Ensino do Concello de Narón. En todo caso, unicamente ao Concello lle corresponde exercer a representación dos centros ante outras entidades distintas da local, debendo estipular en que persoa/as ou órganos delega estas cando así o considere oportuno. As escolas infantís municipais.- EIM do Concello de Narón obxecto deste regulamento dispoñen da seguinte estrutura organizativa:  Persoal técnico: persoal de dirección e persoal educativo (mestres/as e técnicos/as en Educación Infantil).  Persoal de servizos xerais.  1 Directora pedagóxica  1 Mestra en educación infantil  8 educadoras (Tco. Superior en Educación Infantil.- TSEI ou equivalente)  1 persoa de administración  1 cociñeira  1 limpadora  1 Directora pedagóxica  1 Mestra en Educación Infantil  8 educadoras (Tco. Superior en Educación Infantil.- TSEI ou equivalente)  1 cociñeira  1 limpadora  1 Directora pedagóxica  1 Mestra en Educación Infantil  9 educadoras (Tco. Superior en Educación Infantil.- TSEI ou equivalente)  1 cociñeira  1 limpadora Unha das directoras das tres escolas será a coordinadora pedagóxica para os tres centros, que coincidirá coa interlocutora co Concello. O número de persoal de atención educativa podería reducirse ou incrementarse segundo redistribución do centro de acordo á demanda e organizacións e xornada laboral de acordo á normativa vixente. A proporción de persoal cualificado coa que deberán contar os centros é dun número igual ao de unidades en funcionamento máis un.  Art.1.- O/a educador/a realizará a súa función orientada na realización dos fins educativos, cooperando coa dirección do centro no cumprimento da normativa vixente en materia de ensino.  Art.2.-DEREITOS DOS/AS TRABALLADORES/AS Terán que axustarse, en todo caso, ao disposto na regulación legal vixente.  Art.3.- DEBERES BÁSICOS DO PROFESORADO · Extremar o cumprimento das normas éticas que esixe a súa función educativa. · Asegurar de xeito permanente o seu propio perfeccionamento educativo e pedagóxico. · Colaborar coa dirección do centro no mantemento da convivencia e boa relación académica do centro. · Colaborar na realización de actividades extraescolares.  Art.4.-HORARIOS · Puntualidade: todo o persoal deberá estar no seu posto á hora indicada para o seu comezo de xornada · A xornada de traballo ou o cambio desta será axustada ao disposto na normativa legal de aplicación.  Art.5.- REUNIÓNS · Como mínimo, unha vez ao trimestre celebrarase unha reunión de educadores/as (claustro), da que se notificará por parte da dirección o horario e os puntos a tratar nesta. Estas reunións celebraranse no horario que a dirección estableza, tendo en conta a situación persoal das educadoras e o da propia escola.  Art.6.- COLABORACIÓN EN FESTAS E ACTIVIDADES EXTRAESCOLARES · Todo/a traballador/a colaborará en festas e actividades extraescolares, aínda que estas non entren directamente no seu horario laboral, facéndose as compensacións axustadas ás disposicións legais.  Art.7.- LIMPEZA E COIDADO DAS AULAS · Cada traballador/a terá a obriga de manter o seu posto de traballo nas mellores condicións de orde e hixiene, polo que deberá ordenar e limpar a aula coa frecuencia que sexa precisa para acadar este obxectivo.  Art.8.- UNIDADES DIDÁCTICAS · Elaboradas normalmente polas mestras dos centros, tamén poderán ser elaboradas por educadoras de aula, sempre baixo supervisión-aprobación da directora pedagóxica, atendendo á lexislación vixente e ao proxecto pedagóxico do centro.  Art.9.- CAMBIOS DE XORNADA · As xornadas de traballo do persoal poderán modificarse en función das necesidades do centro e atendendo á lexislación vixente (reducións de xornada, concrecións horarias por conciliacións, etc.).  Art.10.- MÉTODOS DE TRABALLO NA ESCOLA · O método de traballo na escola seguirá un patrón común para todas e todos/as os/as traballadores/as da empresa, podendo moldear cada educadora os obxectivos, ao seu xeito de realizar as actividades. Estes obxectivos divídense en: TRABALLO NA AULA Establecer unhas rutinas diarias: asemblea, actividades grupais de mesa, actividades psicomotrices, hora da merenda, cambio de cueiro. Promover a adquisición de hábitos: hixiene, orde, limpeza. Adquirir o desenvolvemento da autonomía: fomentando hábitos de autonomía para facer nenos e nenas independentes e maduros/as. Acadar unha boa coordinación familia-escola: traballando diariamente as relacións familia-escola, para acadar un óptimo entendemento entre ambas. ENTRE O PERSOAL Fomentar e manter unha boa relación entre todo o persoal, aceptando ás persoas individualmente e promovendo unha unidade grupal, para acadar un óptimo funcionamento da escola. Valorar positivamente as distintas funcións dos compañeiros e compañeiras. O/a director/a é o/a representante do centro e o/a responsable do seu correcto funcionamento. A súas funcións son: · Exercer a xefatura organizativa do persoal adscrito ao centro. · Responsabilizarse da correcta xestión do centro. · Supervisar e organizar o traballo de todo o persoal da escola. · Elaborar a programación xeral anual e a correspondente memoria anual das escolas infantís municipais. · Dinamizar a elaboración do proxecto educativo da escola e da proposta pedagóxica en colaboración directa co persoal educativo. · Cumprir e facer cumprir as leis, disposicións vixentes, regulamento de réxime interior e cantas disposicións emanen dos órganos competentes da Consellería e do Concello que lle afecten á escola infantil. · Supervisar, coordinar e facer cumprir o correcto desenvolvemento das actividades programadas. · Organizar e supervisar o traballo administrativo: prescrición, comunicacións, altas e baixas, etc. · Remitirlles aos órganos da Consellería e do Concello cantos informes e datos sexan requiridos relativos aos menores atendidos ou a aspectos organizativos e funcionais do centro. · Autorizar actuacións extraordinarias para o normal desenvolvemento do centro. · Convocar e presidir reunións, así como executar e facer cumprir os acordos adoptados nelas. · Prestar atención personalizada aos/as usuarios/as tanto a través do desempeño da función educativa como directiva. · Realizar co equipo educativo a avaliación das diversas actividades xerais do centro: festas, reunións xerais, etc. · Supervisar os diversos servizos do centro: comedor, limpeza, etc. · Fomentar a participación das familias. · Participar en actividades de formación e promover a formación continua do persoal. · Comunicar ao Servizo Sociocomunitario municipal as incidencias relativas ás necesidades de mantemento da escola, baixas do persoal e calquera outra circunstancia que afecte ao ordinario funcionamento da escola. As súas funcións son: · Tratar e chegar a acordos sobre os temas de carácter pedagóxico ou metodolóxico. · Acordar e levar adiante as propostas educativas. · Planificar e desenvolver actividades da aula como as diferentes festas e celebracións que se realicen, talleres e actividades complementarias. · Participar no Plan de formación para o persoal. · En todo momento o persoal educativo estará coordinado polo director ou directora do centro. · A coordinación entre todo o persoal, para tratar aspectos organizativos xerais do centro, así como a condución da actividade de todo este persoal por parte da dirección do centro, resulta necesaria para conseguir un bo funcionamento. · Cada grupo de alumnos/as terá asignado un/unha titor/a, que será designado/a pola dirección, e será o/a responsable de levar a cabo na aula as decisións tomadas polo equipo educativo. Ademais terán funcións máis específicas, como: · Establecer vínculos afectivos co seu alumnado, sendo figura de referencia emocional para nenos e nenas. · Fomentar a autonomía persoal do alumnado. · Coñecer as características persoais de cada alumno/a do seu grupo e recollelas no seu expediente persoal, así como un seguimento global da súa evolución e adaptación ao centro. · Colaborar coa dirección na elaboración e actualización do Proxecto educativo do centro. Revisar como se reflicte o Proxecto educativo de centro e a súa proposta pedagóxica no traballo da aula. · Levar a cabo a planificación do traballo diario. Organizar as actividades, recursos, materiais e metodoloxía necesaria para poñer en práctica o programa educativo desenvolvido no Proxecto educativo do centro, PEC e na proposta pedagóxica. · Proporcionar aos/ás pais e nais, ao principio de curso, información documental sobre o calendario escolar, horarios, actividades escolares e complementarias, programas escolares e criterios de avaliación do grupo que lle corresponda. · Confeccionar os programas didácticos a desenvolver co seu grupo e poñelos en práctica, así como os elaborados nas reunións do equipo educativo. · Manter unha relación formal coas familias, así como transmitirlles información periódica, e fomentar a súa participación nas actividades que se organicen desde a escola. · Participar nas actividades de formación permanente. · Prestar especial atención ao período de adaptación. · Avaliar o funcionamento e a organización da escola e propor iniciativa para a mellora do seu funcionamento ante a dirección desta. · Outras funcións debidamente acordadas coa comunidade educativa. · As mestras exercerán funcións de substitución da directora, cando se produza a súa ausencia, así como de representación do centro. Persoal ao coidado da orde, seguridade, entretemento, alimentación, aseo e atención persoal dos nenos e nenas, colaborando en todo momento cos titores/as responsables de cada aula, e baixo a supervisión directa da dirección da escola,. As súas funcións son: · Atender as necesidades dos alumnos/as da aula na que estea realizando o apoio nese momento. · Calquera outra función que lle sexa encomendada pola dirección do centro ou titor no ámbito das súas competencias. · Atender as entradas e saídas dos/as nenos/as da escola no seu conxunto. · Dar almorzos, comidas e merendas aos/ás nenos e nenas, sempre que estean dentro da súa xornada laboral. · Interludio inicial coas familias usuarias e posibles provedores, ben sexa vía telefónica ou presencial. · Servir de apoio en xeral, ao persoal de aula.5.4.1.- Persoal cuxas funcións se basean en labores de cociña e limpeza. · Persoal de cociña.- É a persoa encargada da confección de menús, compra, preparación dos alimentos, responsabilizándose do seu bo estado e preparación, así como da limpeza do local e utensilios de cociña. · Persoal de limpeza.- É aquel que atende a función da limpeza das dependencias encomendadas, seguindo as instrucións da dirección das escolas.5.4.2.- Persoal administrativo: As EIM contarán cunha persoa que levará a cabo funcións administrativas das escolas, así como funcións propias do seu cargo como: burocráticas, atender as chamadas telefónicas, recepción e demais servizos da mesma índole. · A ser educados/as en igualdade, a ter os mesmos dereitos e posibilidades sen distinción de sexo, cultura, orixe ou relixión. · A unha educación global, na que se desenvolvan todos os principios básicos e obxectivos do currículo da educación infantil. · A contar con educadores/as especializados/as, formados con continuidade. · A ser educados/as nun ámbito educativo cálido, agarimoso e especializado en educación. · Acceder ao centro e recibir asistencia sen discriminación por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social, xa sexa de nenos, nenas ou persoas adultas. · A que os/as nenos/as reciban unha formación que asegure o pleno desenvolvemento da súa personalidade. · A que os/as nenos/as reciban unha formación integral nas dúas linguas oficiais do Estado, na medida do posible. · A que se respecte a integridade e dignidade persoal dos/as nenos/as. · Sixilo profesional acerca dos datos ou historia social, sanitaria ou escolar. · A que os/as nenos/as realicen as saídas velando pola súa seguridade, sempre e cando vaian acompañados/as de persoas adultas responsables do seu contorno familiar, ou en todo caso con autorización escrita por parte dos/as pais, nais ou representantes legais. · Á intimidade persoal en función das condicións estruturais do centro. · A que se lle facilite o acceso á atención social, sanitaria, educación, cultura e, en xeral a todas as necesidades persoais que sexan precisas para conseguir o seu desenvolvemento integral. · A recibir un tratamento individualizado de contido educativo cara á súa integración sociofamiliar, que terá como obxectivos prioritarios a súa protección, educación e formación. · A ser educados/as para a comprensión, tolerancia e convivencia democrática, posibilitándolles que poidan facer uso das súas opcións de forma libre e persoal. · Á participación dos/as seus pais/ nais/ titores/as ou representantes legais nas actividades educativas como: festas escolares (magostos, Nadal, Entroido.), contacontos, axudas na preparación de materiais para o traballo dos/as alumnos/as. · Un/ha neno/a enfermo/a non pode asistir á escola infantil. No caso de enfermar no centro, avisarase para que sexa recollido /a na maior brevidade posible. · Cando se sospeite da incubación dunha enfermidade infecto-contaxiosa non se deberá traer o/a pequeno/a ao centro. · A dirección da escola poderá solicitar aos/ás pais/nais, titores/as ou representantes legais, se o considerase necesario, un certificado médico no que quede constancia de que o/a cativo/a poderá asistir con normalidade ao centro por non existir risco de contaxio. · É obrigatorio comunicar ao centro se o/a neno/a é alérxico/a a algún alimento (aínda que non coma na escola), medicamento, ou produto (plastilina, témperas, etc.). · Tamén se debe informar se o/a pequeno/a ten facilidade para posibles incidentes como sangrar polo nariz, dislocar un ombro, etc. · Evitarase a administración de medicamentos no centro. Nos casos excepcionais nos que se deban administrar medicinas aos/ás nenos/as no centro, é imprescindible xuntar a correspondente prescrición médica e ter asinada a autorización das familias para poder administrar a medicación correspondente. Na dita autorización indicarase dose, pautas e días de tratamento, así como a súa conservación e as horas da súa administración. Para evitar posibles reaccións alérxicas na escola os medicamentos daranse preferentemente por primeira vez na casa. · É importante avisar á escola sempre que o/a alumno/a non asista, sobre todo se estivese enfermo/a. · As familias terán que estar dispoñibles no caso de enfermidades ou accidentes dos/as menores, sendo avisados por parte de escola, debendo presentarse na escola coa maior brevidade posible. Para protexer o neno ou a nena e aos seus/súas compañeiros/as dos posibles virus e infeccións, estas escolas establecen unhas normas respecto ás enfermidades que poden contaxiar, ou supón poñer en risco ao resto do alumnado, como pode ser: · Ten máis de 37,5º de febre. · Presenta cadro de conxuntivite: ollos pegañosos, irritados… · Presenta vómitos ou diarrea. · Ten un forte constipado, con febre, esbirros e mucosidade. · Ter malestar xeral · Padecer enfermidade contaxiosa: rubéola, xarampón, varicela, papeiras. ou calquera outra. · Os nenos e as nenas con alerxias alimenticias poderán achegar algún alimento específico que non poida ser prestado pola escola, pola dificultade de obtelo ou adecuarse ás características e ao beneficio do/a menor. No caso de ser achegado pola familia, deberá vir acompañado do escrito da familia, na que se recolla o compromiso pola súa parte de proporcionalo periodicamente e nas condicións de conservación axeitadas. · Só se atenderán menús de características especiais que veñan acompañados dun informe médico oficial. · Todos os nenos e as nenas asistirán en óptimas condicións hixiénicas. · Como os/as nenos/as veñen á escola infantil a convivir con outros/as nenos/as, é imprescindible que o aseo na casa se faga a diario e dunha forma minuciosa de pés a cabeza. · Procurase ter aos/ás nenos/as en liberdade: Non os vamos interromper na súa actividade porque poidan mancharse con barro, pintura, etc. · Para as merendas e aperitivos de media mañá, haberá un menú semanal único para todos, para así: · Ofrecer unha alimentación saudable · Obter unha alimentación equilibrada e variada · Aprender a comer de todo · O menú estará exposto na entrada e variarase cada mes, igual que o das comidas · Xantar: os nenos e nenas que precisen comer na escola (referímonos á comida do xantar, ao mediodía), non poderán traer a comida da casa, esta prepararase na escola coas condición necesarias para a súa óptima elaboración, elaborando menús especiais para alérxicos, dietas, etc. · Recomendarase que os nenos e as nenas vistan roupa cómoda que favoreza a autonomía e o traballo do persoal educativo. · A familia debe traer unha muda completa para deixar no centro (calzón/braga, bodi, calcetíns, camiseta, pantalón e xersei), que se lles será devolta ao finalizar o curso, e que en caso de necesidade debe repoñerse. · O calzado debe ser cómodo e de uso exclusivo para a escola · Os nenos e nenas que utilicen cueiros, traerán un paquete ao principio e as familias serán avisadas para a súa reposición, así como dous paquetes de toallas hixiénicas. · Evitaremos os tirantes, lazos, prendedores, pinzas, gomas xa que son obxectos demasiado pequenos e poden ser perigosos. · Evitarase vestir aos nenos e nenas con exceso de roupa dado que a temperatura do centro infantil é controlada a diario con sistema de climatización. · As prendas débense marcar co nome e apelido para non dar lugar a confusións: gorros, abrigos, mandilóns, xerseis, mudas de reposto, mochilas ou bolsas, calzado, etc. O centro non se fará responsable da perda ou deterioración de prendas de vestir ou outros obxectos. · Recoméndase que os/as nenos/as non leven obxectos como pulseiras, medallas, cadeas, etc., tanto por seguridade, como para evitar perdas, das que o Concello non se responsabiliza. · Non se admiten xoguetes propios de cada rapaz/a (evitando desta forma conflitos e perdas) a excepción dos primeiros días de asistencia, que coinciden co período da adaptación ao centro, ou para descanso, ou necesidade, xa que o xoguete ou obxecto de apego serve neste intre como instrumento para o achegamento ao novo contorno e como elemento de socialización. · Respectar aos demais sen condicionalos por sexo, raza, orixe ou relixión · Compartir os xogos e xoguetes aceptando que son uns materiais de uso común e non individual · Rexeitar a violencia como diálogo, aprendendo a entenderse falando e comprendendo á outra persoa. · Haberá uns horarios a respectar para o bo funcionamento do centro: · Permanencia mínima de catro horas na escola. · Avisar se entran máis tarde das 10.00 horas, por algún motivo xustificado. · Os/as pais/nais, titores/as e representantes legais, deberán levar e recoller o/a neno/a nas horas acordadas. · Se algún día o neno/a tivera que ser recollido por outra persoa, esta deberá estar autorizada expresamente polo pai/nai, titores/as e representantes legais. O persoal da escola está obrigado a solicitar o DNI ou documento identificativo equivalente á persoa que veña recollelos para comprobar que está na listaxe de persoas autorizadas. De non producirse a identificación da persoa coa autorización, o/a alumno/a non poderá ser entregado/a, procedéndose ao contacto coa nai, pai ou representante legal. · Teranse en conta as cuestións concretas establecidas por resolución xudicial que deberán ser postas en coñecemento da dirección da escola por quen exerce a garda e custodia do/a neno/a. · Os proxectos educativos serán obrigatorios e traballaranse, na quenda de mañá de 10:00 a 13:00 horas e na quenda de tarde de 16:00 a 19:00 horas. Por isto, todo o alumnado permanecerá na escola nesas horas. · Os/as nenos/as deberán gozar dun mes enteiro de vacacións que coincidirá, con carácter xeral, co mes de peche do centro. Non obstante o anterior, poderase solicitar o seu gozo nun mes distinto ou ben o seu reparto en dúas quincenas cando así sexa suficientemente acreditado pola familia. · A matriculación do neno/a nas escolas infantís municipais de Narón supoñen a total aceptación deste Regulamento de réxime Interior así como da normativa específica do centro durante o curso escolar. A Escola Infantil da Solaina ten unha superficie interior construída de 834,75 m2, dos cales 450 m2 son de patio exterior, onde contamos con zona de chan de seguridade de caucho reciclado e céspede onde se atopan os tobogáns, balancíns… O espazo interior distribúese do seguinte xeito: · O edificio está distribuído en varias estancias amplas como son: cociña, comedor e despensa, 2 unidades 0-1 anos, 2 unidades 1-2 anos e 2 unidades 2-3 anos, todas elas con zonas de descanso hixiene e aseos, sala de usos múltiples, sala de persoal educativo, aseo de persoal, despacho de dirección, almacéns e lavandería. · Na parte posterior fronte á porta principal da escola, hai un solar dividido entre un patio exterior amurallado de 450m2 que serve de zona de xogo, con zona de caucho reciclado e zona axardinada e un pequeno horto. O acceso é por unhas ramplas acaroadas á fachada posterior tanto dende a avda. da Solaina como da rúa Cristóbal Colon. A Escola Infantil de Piñeiros ten unha superficie interior construída de 550,05 m2, dos cales 75,50m2 son de patio interior, onde contamos con zona de chan de seguridade de caucho reciclado e céspede onde se atopan os tobogáns, balancíns… O espazo interior distribúese do seguinte xeito: · O edificio está repartido en dúas plantas, a planta baixa cunha superficie construída de 550’05 m2 e unha superficie útil de 495’71 m2, e a planta alta cunha superficie construída de 113’40 m2 e unha superficie útil de 84’35 m2. · O edificio está distribuído en varias estancias amplas como son: cociña, comedor e despensa, 2 unidades 0-1 anos, 2 unidades 1-2 anos e 2 unidades 2-3 anos, todas elas con zonas de descanso hixiene e aseos, sala de usos múltiples, sala de persoal educativo, aseo de persoal, despacho de dirección, almacéns e lavandería. · Ademais presenta, fronte á fachada principal, unha superficie exterior axardinada rodeada por bordos duns 12 cm de altura, e acaroada á beirarrúa unha rampla de acceso e outro pequeno xardín con cerrado perimetral de reixa metálica, situado na parte posterior. A Escola Infantil da Gándara ten unha superficie interior construída de 1.682m2, dos cales 678.27m2 son de patio exterior, onde contamos con zona de chan de seguridade de caucho reciclado e céspede onde se atopan os tobogáns, balancíns… O espazo interior distribúese do seguinte xeito. O edificio está situado nunha parcela de 1852 m2, dos cales 1.682 m2 están afectos á ordenanza 6ª “Zona de equipamentos públicos e dotacións”. · A escola infantil está distribuída en dúas plantas: Planta baixa, cunha superficie construída de 550’05 m2 e unha superficie útil de 495’71 m2 Planta primeira, cunha superficie construída de 113’40 m2 e unha superficie útil de 84’35 m2. · Conta con varias dependencias amplas como son: cociña, comedor e despensa, 2 unidades 0-1 anos, 2 unidades 1-2 anos e 2 unidades 2-3 anos, todas elas con zoas de descanso hixiene e aseos, sala de usos múltiples, sala de persoal educativo, aseo de persoal, despacho de dirección, almacéns e lavandería. · Ademais presenta unha superficie exterior axardinada cun pechado perimetral de reixa metálica e equipada cun patio de xogos; superficie total do patio 139’05 m2; superficie total patio exterior 678’27 m2 Todas as nosas instalacións cumpren a normativa arquitectónica, de salubridade e seguridade vixente.  Todo o material é de uso común, polo que a norma principal será o seu coidado para o posterior desfrute dos demais.  As aulas deberán ser respectadas como ambiente educativo, polo que terán a obriga de permanecer ordenadas, limpas e estruturadas para tal fin, por parte das educadoras e dos cativos que as empreguen, manter a orde nun espazo común é obriga en beneficio de todos.  O comedor tamén poderá ser usado como salón de usos múltiples: psicomotricidade, actuacións, teatro…  O material deberá coidarse, manterse ordenado e clasificado nos armarios destinados para este fin, avisando á dirección no caso de precisar reposición. Como norma xeral de funcionamento, potenciarase a lingua galega, que será tamén a de normal funcionamento do centro en aplicación da Lei 3/1983, do 15 de xuño, de normalización lingüística, sen que poida ser obxecto de exclusión. Os documentos oficiais da escola entregaranse na lingua cooficial elixida. Procurarase introducir unha terceira lingua que se traballará transversal ao currículo educativo, e será o inglés, basicamente. A escola é o principal axente educativo da infancia e a xuventude. Nela non só se aprenden coñecementos senón que tamén se adquiren actitudes, valores e normas de comportamento. Na escola, a educación non sexista implica a participación non só do profesorado senón tamén da familia e a sociedade en xeral. As EIM poñerán especial coidado en revisar aqueles materiais e ilustracións que se utilicen como instrumentos de traballo. Así mesmo vixiará que no uso da linguaxe se adopten expresións e formas non discriminatorias. En todo caso, na medida do posible, aplicaranse os obxectivos e as actuacións recollidas dentro do Plan de igualdade implementado polo Concello de Narón Algunhas das propostas coeducativas dentro da escola son: · Fomentar unha actitude respectuosa e tolerante cos demais. · Dende as primeiras etapas escolares fomentar, nos xogos e dinámicas, a non discriminación. · Traballar na inversión de roles. · Ensinar a nenas e nenos a utilizar os xoguetes indistintamente, sen pensar no xénero. · Formar o profesorado para traballar contra o sexismo na escola. · Fomentar a creación de talleres coeducativos dirixidos ás nais, pais, titores/as, etc. · Sensibilizar as familias na igualdade de oportunidades entre homes e mulleres e o reparto de tarefas domésticas. Corresponsabilidade. · Valorar a diversidade na escola como unha riqueza social. · Introducir a perspectiva de xénero en todas as actividades. · Promover a igualdade entre mulleres e homes. · Atender a afectividade e sexualidade das nenas e os nenos dun xeito san e responsable. · Educar no respecto os diferentes tipos de familias e as distintas formas de convivencia. · Favorecer a participación e a convivencia respectando a diversidade. · Prever os malos tratos e a violencia de xénero. · Aprender a usar linguaxes que non discriminen a ninguén · Reflexionar sobre o que ensinamos e como o ensinamos  Ser informados da situación do/da seu/súa fillo/a na escola: desenvolvemento, actitude, progresos…  Solicitar ampliación desta información en titorías e reunións coa educadora/s e directora.  Ser respectados/as polas educadoras, directora e demais persoal da escola.  A asociarse co obxecto de favorecer a súa participación na programación e no desenvolvemento de actividades do centro.  Informar en todo momento da situación persoal do neno/a no referente ao seu proceso educativo na casa e no seu contorno: gustos, aversión, cambio na situación familiar…  Ser puntuais na hora da entrada e saída.  Ser puntuais no referente á contribución de material solicitado pola escola, á devolución de notas e enquisas enviadas por esta.  Ser puntuais nos pagos e nas notificacións das baixas e cambios de horario.  Respectar as educadoras e demais persoal da escola.  Cumprir a normativa no referente á vestimenta, enfermidades, alimentación e descanso.  Colaborar na medida do posible nas actividades da escola, que serán o eixo da relación familia-escola.  Avisar á escola do cambio de persoas encargadas de recoller o/a cativo/a na escola. Fomentarase unha relación estreita entre familia-escola porque sabemos que só deste xeito podemos acadar os nosos obxectivos cos nenos e nenas. Comezamos mantendo unha entrevista inicial coas familias para que nos conten cousas dos/das seus/súas fillos/as para nós poder coñecelos mellor cando teñamos que tratar con eles/as. Tamén deben cubrir unha ficha onde aparecen datos interesantes do/a neno/a, dos seus hábitos, dos xogos, dos desenvolvementos, das actitudes… A relación dos pais e nais, titores/as e representantes legais coa escola é fundamental, xa que canto mellor sexa a participación, mellor será o proceso educativo dos nenos e nenas. A coordinación e o coñecemento da vida na escola verase facilitado por:  Entrevista inicial dos/as pais e nais coa directora e a educadora correspondente.  Contactos diarios coa educadora dos vosos/as fillos e fillas.  Titorías coa educadora do/a neno/a. Desta maneira poderanse tratar de xeito específico todas as cuestións referidas ao desenvolvemento do/a pequeno/a, coa periodicidade que sexa necesaria.  Reunións das familias co equipo educativo adaptadas ás necesidades de información que xurdan por parte das familias (mínimo dúas reunións por curso escolar).  Participación en actividades puntuais: celebracións de festas, saídas da escola.  Colaboración na preparación de festas, celebracións, excursións. Realizaranse cantas reunións sexan necesarias, con todos os pais e nais, titores/as… para informalos sobre o funcionamento da escola e aspectos relevantes sobre actividades que se van realizar dentro dos distintos períodos. Os pais e nais que o soliciten, poderán manter unha titoría coa educadora do seu cativo/a, para falar do seu progreso. Igualmente poderaa solicitar a educadora se houbese algunha incidencia. Todas as familias serán informadas do período de adaptación dos seus fillos e das súas fillas, mediante un informe, que se mandará finalizado o período considerado de adaptación ou familiarización. Poderanse utilizar axendas, partes, correo electrónico ou outro tipo de medio para informar sobre todo o relacionado cos hábitos de hixiene, descanso, comida e as actividades realizadas ese día. Todas as familias serán informadas diariamente de todo o relacionado cos hábitos de hixiene, descanso, comida e as actividades realizadas ese día ou calquera aspecto relevante da xornada, así como petición de material, convocatoria de reunións etc. Esta información podería darse persoalmente ou a través doutros medios como axenda, parte diario, correo electrónico etc. Todos os pais e nais, titores/as e representantes legais serán informados das actividades que se están levando a cabo, así como información sobre temas relacionados co desenvolvemento evolutivo dos nenos/as ou do seu interese (control de esfínteres, alimentación na primeira infancia, uso do chupete etc…). Esta información servirá de permanente formación para as familias e o persoal educativo. No taboleiro da escola tamén estarán expostos os menús da escola, e alérxenos así como información específica sobre a alimentación adecuada para estas idades. Tamén outros documentos de información xeral como horario de apertura e peche, calendario escolar, existencia de libro de reclamacións, regulamento etc. Fomentarase que exista unha estreita colaboración entre escola e familias. Estas poderán participar activamente nas reunións, festas, saídas, etc., co obxectivo de xerar lazos comúns polo ben dos/as nenos/as. A matrícula corresponde a un curso escolar. A reserva de praza non conta con cota. Se o neno/a non se incorporara ao curso, perdería a praza agás causa xustificada de atraso na súa incorporación. Os cambios de xornada: diminución ou aumento deberán ser notificados ao Concello antes do día 15 de cada mes, de non ser así, aboarase a contía correspondente á contratada, no caso de que a nova sexa inferior. As cotas dos servizos básicos (comedor, horario amplo, horas extras.) serán aboadas polas familias e son as que se detallan na ordenanza fiscal. A xunta de Galicia subvenciona ao 100% a atención educativa durante 11 meses. En todo o referente ao réxime de cobramento estarase ao disposto na ordenanza fiscal de aplicación, publicada no BOP, estando sempre á disposición da persoa usuaria na propia escola, e na páxina web do Concello. As cotas correspondentes aos servizos básicos poden ser actualizadas de acordo ao IPC anual e serán aboadas polas familias. Atenderase ao disposto na ordenanza fiscal de aplicación. Os prezos dos servizos básicos deberán ser aboados do 1 ao 10 de cada mes. O réxime de pagamento será mediante domiciliación bancaria, atendendo ao disposto na ordenanza fiscal de aplicación. Para a gratuidade do alumnado no que corresponde á atención educativa, emitirase o documento que corresponda, selado pola entidade/dirección do centro, no que conste, entre outros datos, a xornada do/a neno/a (horas de asistencia) coa lenda “praza subvencionado ao 100% pola Xunta de Galicia para a atención educativa”. Durante o período de vacacións non se cobrará taxa polos servizos básicos demandados pola familia (servizo de comedor, almorzo ou merenda, horario amplo, horas extras segundo o caso. A non asistencia por períodos distintos ao mes de vacacións, sexa enfermidade sen xustificar por prescrición facultativa, ou calquera outra causa xustificada, non exime do pago da cota correspondente, agás informe médico xustificativo, e ata un máximo de dous meses. A escola conta coas seguintes medidas de seguridade e hixiene:  Faise un programa de desratización, desinfección e de desinsectación anual.  Conta cun sistema de autocontrol baseado na metodoloxía APPCC.  Realízanse inspeccións da Consellería de Sanidade periódicas.  En canto á hixiene, seguiranse as pautas marcadas por Sanidade nos seus controis periódicos.  Conta cun técnico en riscos laborais encargado de implantar as medidas de emerxencia.  Medidas antiincendios: extintores, alarma, planos de evacuación, plan de actuación para casos de emerxencia, pulsadores de alarma antiincendios distribuídas polo edificio, detectores de fume en todas as estancias,…  As portas de saída teñen apertura antipánico.  Medidas de protección para evitar golpes e outras lesións nos nenos e nenas, tales como as cantoneiras e os antipilladedos.  Os traballadores/as contarán con coñecementos acreditados de prevención de riscos laborais e de primeiros auxilios.  Todo o persoal que realiza atención e coidado do alumnado acredita o seu correcto estado de saúde e con periodicidade anual realiza un recoñecemento médico que acredita que non padece enfermidade infecto-contaxiosa nin defecto psíquico ou físico que impida as súas funcións na escola. Será igualmente preceptiva a vacinación do persoal contra a rubéola, co especial compromiso das mulleres en idade fértil de adoptar as medidas sanitarias preventivas que correspondan durante os 3 meses seguintes á vacinación.  Todo o persoal do centro, está en posesión do carné de manipulación de alimentos e ten feito o curso de primeiros auxilios.  Será obrigatoria unha correcta hixiene persoal dos/as traballadores/as.  Plan de autoproteción implantado e inscrito no REGAPE  Póliza de responsabilidade civil  Póliza de accidentes  Póliza de sinistros/danos do local  Libro de reclamacións a disposición das persoas usuarias  Proxecto educativo a disposición das familias  Libro de rexistro de persoas usuarias  Expediente individual do alumnado. Narón, 16 de setembro de 2022. A Alcaldesa-Presidenta Asdo.: Marián Ferreiro Díaz